Rendez-Vous '87 je bila serija dveh hokejskih tekem leta 1987 med selekcijo zvezd lige NHL in sovjetsko reprezentanco, ki je bila odigrana namesto običajne tekme zvezd lige NHL, podobno kot že Challenge Cup 1979. Serijo tekem, ki sta bili odigrani 11. in 13. februarja v dvorani Le Colisee, Quebec City, je z razliko v golih 8:7 dobila sovjetska reprezentanca. Selekcijo lige NHL je sestavljalo šestnajst kanadskih ter po dva švedska, finska in ameriška hokejista.